梅东村（钱清）

梅东村，是吴越绍兴市柯桥区钱清街道个一隻行政村。

梅东村来夯钱清街道个西北部，东面则衙前镇明华村隔开条江，西面则杨汛桥街道山脊分界，南面是前梅村、东江村，北面则岭湖村搭界。东面靠近杭甬铁路复线、104国道、杭甬大运河。根据2023年个《浙江省标准地名录》，梅东村面积4.1平方公里，有4984個人。

 历史 
清朝乾隆年间（1736年-1795年），里人陆凯来带陆氏宗祠裏向设立梅村义塾，後歇来改建成梅村两等小学堂，2008年梅村两等小学旧址列入绍兴县文物保护点。20世纪20年代，村民方长命、钱炳先、施阿昱等来带村裏向个土地庙组织农民协会，开展减租减息斗争。2002年，“农民协会旧址”列入绍兴县文物保护单位。1942年，侵华日军占据箇個村堂，来带村口个大樟树丄设瞭望台。

2003年6月份，东畈、梅湖、东江三隻村堂合并成梅东村，下底有东畈、下堡、沙地浦、梅湖、东江则山下金箇六隻自然村。

 参考资料 

Category:柯桥区村级行政区划
Category:钱清街道